turjo4nis/wikipedia-bn-dump-20250701 huggingface dataset:
আজম আলী

আজম আলী একজন বাংলাদেশী বিজ্ঞানী।

প্রাথমিক জীবন ও শিক্ষা 
আজম আলী ১৯৬৭ সালের এপ্রিলে দিনাজপুরের বোচাগঞ্জের (বর্তমান নাম সেতাবগঞ্জ) বন্ধুগাঁয়ে আজম আলী জন্মগ্রহণ করেন।। তার বাবা আবদুল জলিল চৌধুরী পেশায় ছিলেন সরকারি কর্মকর্তা। স্কুলে শিক্ষকতাও করেছেন তিনি। মা শরিফা বেগম গৃহিণী। সেতাবগঞ্জ পাইলট হাই স্কুল থেকে ১৯৮২ সালে বিজ্ঞান বিভাগ থেকে প্রথম বিভাগ নিয়ে মাধ্যমিক পাস করেছেন আজম আলী। পরে দিনাজপুর সরকারি ডিগ্রি কলেজ থেকে ১৯৮৪ সালে বিজ্ঞান বিভাগ থেকে প্রথম বিভাগ নিয়ে উচ্চ মাধ্যমিক পাস করেন। তিনি জাহাঙ্গীরনগর বিশ্ববিদ্যালয় থেকে রসায়নে ব্যাচেলর্স ও মাস্টার্স সম্পন্ন করেছেন যথাক্রমে ১৯৮৮/১৯৮৯ ও ১৯৯১ সালে। মালয়েশিয়ার ইউনিভার্সিটি সেইনস মালয়েশিয়া থেকে পলিমার সায়েন্স অ্যান্ড ইঞ্জিনিয়ারিং এবং ন্যানোটেকনোলজি বিষয় নিয়ে পিএইচডি করেন ২০০০ সালে।

কর্মজীবন 
বর্তমানে ইউনিভার্সিটি অব ওটাগোর ডানেডিন ক্যাম্পাসে কাজ করছেন ড. আজম। এর আগে নিউজিল্যান্ডের সবচেয়ে বড় বিজ্ঞান গবেষণামূলক সরকারি প্রতিষ্ঠান ক্রাউন রিসার্চ ইনস্টিটিউটে (এজি রিসার্চ) কাজ করেছেন। ২০০৩ থেকে ২০১৩ সাল পর্যন্ত টানা ১০ বছর। এজি রিসার্চ ছাড়ার আগে তিনি জ্যেষ্ঠ বিজ্ঞানী হিসেবে বায়োম্যাটারিয়াল এবং ন্যানোটেকনোলজি বিভাগের বিজ্ঞানী দলের প্রধান পদে দায়িত্বরত ছিলেন।
২০০৩ থেকে ২০০৭-এর জানুয়ারি পর্যন্ত উল রিসার্চ অর্গানাইজেশনে জৈবরসায়নের বায়োম্যাটারিয়ালস নিয়ে গবেষণা দলের প্রধান হয়ে কাজ করেছেন। পিএইচডি শেষ করেই ২০০০ সালে পোস্ট ডক্টরাল রিসার্চ ফেলো হিসেবে যোগ দেন পোহাং ইউনিভার্সিটি অব সায়েন্স অ্যান্ড টেকনোলজিতে। একই বছরের অক্টোবরে আমেরিকার ইউনিভার্সিটি অব নর্থ ক্যারোলিনায় রসায়ন বিভাগের পোস্ট ডক্টরাল ফেলো হিসেবে গবেষণা শুরু করেন এবং ২০০৩-এর জুলাই পর্যন্ত কাজ করেন। এই বিশ্ববিদ্যালয়ে তিনি ন্যানোফটোরেজিস্ট সিনথেসিস, ফটোলিথোগ্রাফি, পলিমার বা বায়োপলিমেরিক বায়োম্যাটারিয়ালসের উন্নয়ন, টিস্যু ইঞ্জিনিয়ারিং, ম্যাটারিয়ালস এবং বায়োম্যাটারিয়ালের চরিত্র নির্ণয় এবং এগুলোর নতুন বৈশিষ্ট্য নিয়ে জটিল সব গবেষণা করেন। এ ছাড়া মালয়েশিয়ার পাম অয়েল বোর্ড, জাপানের জায়েরি (জেএইআরআই), দক্ষিণ কোরিয়ার পোসটেকে (পিওএসটিইসিএইচ) কাজ করেছেন এই বিজ্ঞানী।

গবেষণা 
আজম আলী উলের প্রোটিন থেকে এমন এক চিকিৎসা পদ্ধতি আবিষ্কার করেছেন, যার মাধ্যমে অগ্নিদগ্ধ ও রাসায়নিক কারণে ক্ষতিগ্রস্ত রোগীর ত্বক ও মাংশপেশীর আরোগ্য সম্ভব। তিনি বলেন,

পুরস্কার ও সম্মাননা 
২০১০ সালের ২৪ আগস্ট নিউজিল্যান্ডের এজি রিসার্চে কর্মরত থাকাকালীন বিখ্যাত 'বেয়ার ইনোভেটর্স' পুরস্কারে ভূষিত হন ড. আজম। ২০০৩ সালে এনসিবিসি (ইউএস) রিসার্চ ফেলোশিপ, ২০০১ সালে ডিওডি (ইউএস) রিসার্চ ফেলোশিপ, ২০০০ সালে ব্রেইন কোরিয়া কে-২০ ফেলোশিপ, ১৯৯৯ সালে মালয়েশিয়ান প্রাইমারি ইন্ডাস্ট্রি সিলভার মেডেল, ১৯৯৭ সালে মালয়েশিয়ান পাম অয়েল বোর্ড ফেলোশিপ এবং ১৯৮৮ সালে জাহাঙ্গীরনগর চ্যান্সেলর স্কলারশিপের অধিকারী তিনি।

সদস্যপদ 
 অস্ট্রেলিয়ান সোসাইটি ফর বায়োম্যাটারিয়ালস অ্যান্ড টিস্যু ইঞ্জিনিয়ারিং
 নিউজিল্যান্ড কন্ট্রোলড রিলিজ সোসাইটি
 ক্যান্টাবুরি মেডিক্যাল রিসার্চ সোসাইটি
 অস্ট্রেলিয়ান পলিমার সোসাইটি
 আমেরিকান কেমিক্যাল সোসাইটি

প্যাটেন্ট 
আজম আলীর ১৮টি আন্তর্জাতিক পেটেন্ট রয়েছে।

তথ্যসূত্র

বহিঃসংযোগ 
 আমাদের আজম আলী 
 নিউজিল্যান্ডে বাংলাদেশের আলো
 ত্বকের ক্ষত নিরাময়ে ড. আজম আলী

১৯৬৭-এ জন্ম
জীবিত ব্যক্তি
বাংলাদেশী বিজ্ঞানী
জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বাংলাদেশী রসায়নবিদ
পাইলগাঁও ব্রজনাথ উচ্চ বিদ্যালয়

পাইলগাঁও ব্রজনাথ উচ্চ বিদ্যালয় বা পাইলগাঁও বি. এন. উচ্চ বিদ্যালয় বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার সর্বপ্রথম উচ্চ বিদ্যালয়, যা ১৯২৬ প্রতিষ্ঠিত হয়। তৎকালীন প্রখ্যাত জমিদার সুখময় চৌধুরী তার পিতার নামানুসারে এই বিদ্যালয়টি প্রতিষ্ঠা করেন। এ বিদ্যালয় প্রতিষ্ঠা করতে তার ভ্রাতুষ্পুত্র ব্রজেন্দ্র নারায়ণ চৌধুরী তাকে একান্তভাবে সাহায্য-সহযোগিতা করেন এবং স্কুলের ব্যয়ভার তাদের যৌথ জমিদারির খাত থেকে বহন করতেন। দীর্ঘ বিশ বছর বিদ্যালয়টির পৃষ্ঠপোষক হিসেবে পাইলগাওঁয়ের জমিদারেরা এককভাবে অবদান রেখে গেছেন। ১৯৪২ সালে সুখময় চৌধুরীর মৃত্যুর পর তার ভাতৃষ্পুত্র ব্রজেন্দ্র নারায়ণ চৌধুরী (যিনি ছিলেন ব্রিটিশ বিরোধী আন্দোলনকর্মী ও সিলেট রিইউনিয়ন লীগের প্রতিষ্ঠাতা) জমিদারির তদারকির কাজে মনোনীত হন। ১৯৪৬ সালে তার চেষ্টায় এ বিদ্যালয়কে সরকারিকরণ করা হয়। দেশ বিভাগের পর বিভিন্ন হিন্দু পরিবারের লোকজন-সহ হিন্দু নেতারাও যখন ভারতে চলে যান, সে সময় ব্রজেন্দ্র নারায়ণ চৌধুরীর বংশীয় অনেক লোক ভারতে পারি জমালেও তিনি স্বদেশের মায়া ত্যাগ করতে পারেননি। তখন নিজ বাড়িতে ও শহরের বাসায় থেকে নিজের স্থাপিত স্কুলসমূহের পরিচালনাসহ বিভিন্ন জনসেবার কাজে অবসর সময় ব্যয় করেন। ১৯৭২ সালে তিনি গুরুতর অসুস্থ হয়ে পড়েন। চিকিৎসার জন্য তাকে কলকাতায় নেয়া হলে ১৩৭৯ বাংলার ভাদ্র মাসের ১৪ তারিখে সেখানেই প্রাণত্যাগ করেন। আর সেই থেকে তাদের স্থাপিত বিভিন্ন প্রতিষ্টান স্থানীয় লোকেদের দ্বারা স্টেয়ারিং কমিটি গঠনের মাধ্যমে পরিচালিত হয়ে আসছে। পাইলগাঁও ব্রজনাথ উচ্চ বিদ্যালয় বর্তমানের তার প্রতিষ্টার শতবর্ষ পুরণ করতে যাচ্ছে।

আরও দেখুন 
 জগন্নাথপুর উপজেলা

তথ্যসূত্র 

জগন্নাথপুর উপজেলার বিদ্যালয়
সুনামগঞ্জ জেলার বিদ্যালয়
১৯২৬-এ প্রতিষ্ঠিত
হিন্দুস্তান

হিন্দুস্তান (ফার্সি: هِنْدوسْتان, ,  ঐতিহাসিক হিন্দী: ہِنْدوسْتان) বা হিন্দুস্থান ভারতের জনপ্রিয় নামগুলির একটি। এই নামের আক্ষরিক অর্থ "সিন্ধু নদের দেশ"। অপর অর্থে, "হিন্দু জাতি'র দেশ" যদিও অষ্টাদশ শতকের এক ব্রিটিশ গ্রন্থে হিন্দুস্তান শব্দের অর্থ করা হয়েছে হিন্দ এর স্থান বা ভূমি হিসেবে৷

হিন্দুস্তান নামটি বেশ প্রাচীন। এটি ভারতের একটি ঐতিহাসিক অঞ্চল যা বিভিন্ন সময়ে শুধুমাত্র উচ্চ গঙ্গা নদীর মালভূমি বা হিমালয় পর্বত থেকে দাক্ষিণাত্য মালভূমি এবং পাঞ্জাব থেকে আসাম পর্যন্ত সমগ্র উত্তর ভারতকে হিন্দুস্থানের অন্তর্ভুক্ত হিসাবে বিবেচনা করা হয়েছে। বর্তমানে  ভারত বিভাগের পর হিন্দুস্তান বলতে ভারতীয় প্রজাতন্ত্রকেই বোঝায়।

নাম-ব্যুৎপত্তি 
হিন্দুস্তান নামটি এসেছে ফার্সি শব্দ "হিন্দু" থেকে। ফার্সি ভাষায় সিন্ধু নদকে বলা হত হিন্দু নদ। তার সঙ্গে যুক্ত হয়েছে জনপ্রিয় স্তান অনুসর্গটি (ফার্সি ভাষায় যার অর্থ স্থান) আধুনিক ফার্সিতে "হিন্দ" বা "হিন্দুস্তান" বলতে ভারতকেই বোঝায়।

"হিন্দুস্তান" নামটির ব্যবহার

ভৌগোলিক ক্ষেত্র 
সুদূর অতীতে, হিন্দুস্তান বলতে বোঝাত উত্তর ভারতের গাঙ্গেয় সমভূমি অঞ্চলটি; অর্থাৎ উত্তরে হিমালয় ও দক্ষিণে বিন্ধ্য পর্বতমালার মাঝের অংশটুকু। ১১শ-১৩শ শতকে ভারত আক্রমণকারী তুর্কি-আফগান মুসলমানরা ভারতের উত্তরাঞ্চলকে হিন্দুস্তান নামে অভিহিত করে।

বার্হস্পত্য সংহিতা বলে:

হিমালয়ম সমারভ্য
যবদিন্দুসারোভরং
তাং দেবনির্মিতং দেশং
হিন্দুস্থানং প্রচক্ষতে

অর্থাৎ: দেবতা-নির্মিত যে দেশ হিমালয় থেকে ভারত মহাসাগর (ইন্দু সরোবর) পর্যন্ত প্রসারিত, তারই নাম হিন্দুস্থান।

আরও দেখুন 
 হিন্দি-উর্দূ
 হিন্দি উর্দু প্রতিবর্ণীকরণ

আরও পড়ুন 
 A Sketch of the History of Hindustan from the First Muslim Conquest to the Fall of the Mughal Empire by H. G. Keene. (Hindustan The English Historical Review, Vol. 2, No. 5 (Jan., 1887), pp. 180–181.)
 STORY OF INDIA THROUGH THE AGES; An Entertaining History of Hindustan, to the Suppression of the Mutiny, by Flora Annie Steel, 1909 E.P. Dutton and Co., New York. (as recommended by the New York Times; Flora Annie Steel Book Review, February 20, 1909, New York Times.)
 The History of Hindustan: Post Classical and Modern, Ed. B.S. Danniya and Alexander Dow. 2003, Motilal Banarsidass, . (History of Hindustan (First published: 1770-1772). Dow had succeeded his father as the private secretary of Mughal Emperor Aurangzeb.)

তথ্যসূত্র 

ভারতের জনতাত্ত্বিক ইতিহাস
ভারতের সাংস্কৃতিক ইতিহাস
ফারসি শব্দ ও শব্দসমষ্টি
উর্দু শব্দ ও বাক্যাংশ
বাংলা শব্দ ও বাক্যাংশ
হিন্দি শব্দ ও বাক্যাংশ
উত্তর ভারত
জো ফ্রেজিয়ার

জোসেফ উইলিয়াম "জো" ফ্রেজিয়ার () (জন্ম: ১২ জানুয়ারি, ১৯৪৪, মৃত্যু: ৭ নভেম্বর, ২০১১) যিনি স্মকিং জো নামে সর্বাধিক পরিচিত। ১৯৬৫ সাল থেকে ১৯৭৬ সাল পর্যন্ত নিয়মিত এই বক্সার একাধারে সাবেক অলিম্পিক চ্যাম্পিয়ান ও বিশ্ব হেভিওয়েট মুষ্টিযুদ্ধ সেরা।

১৯৬৪ সালের টোকিও অলিম্পিকে যুক্তরাষ্ট্রের হয়ে স্বর্ণপদক জেতেন ফ্রেজিয়ার। ১৯৭০ সালে নিউ ইয়র্কে জিমি এলিসকে নক আউট করে ফ্রেজিয়ার হন নতুন বিশ্ব চ্যাম্পিয়ন।

শতাব্দীর সেরা লড়াই 

১৯৭১ সালে তিনি বহুল আলোচিত লড়াই ফাইট অব দ্য সেঞ্চুরীতে আরেক বিখ্যাত মুষ্টিযোদ্ধা মোহাম্মদ আলীর সাথে লড়াই করেন। মোহাম্মদ আলীর সাথে ১৯৭১ সালের ৮ মার্চ নিউ ইয়র্কের ম্যাডিসন স্কয়ার গার্ডেনে মুখোমুখি হন ফ্রেজিয়ারের। 'দ্য ফাইট অব দ্য সেঞ্চুরি' নামে পরিচিতি পাওয়া সেই লড়াইয়ের ১৫তম রাউন্ডে আলীকে হারিয়ে দেন ফ্রেজিয়ার। তবে ১৯৭৩ সালে তিনি খেতাব হারান জর্জ ফোরম্যানের কাছে।

১৯৭৪ সালের ২৮ জানুয়ারি ম্যাডিসন স্কয়ার গার্ডেনেই বদলা নেন মোহাম্মদ আলী। পরে ফোরম্যানকে হারিয়ে বিশ্ব চ্যাম্পিয়নশিপ ফিরে পান তিনি। ১৯৭৫ সালে 'দ্য থ্রিলা ইন ম্যানিলা' নামে পরিচিত এক লড়াইয়ে ফ্রেজিয়ারকে হারিয়ে শিরোপা অক্ষুণ রাখেন আলী। তাদের এ লড়াই বিংশ শতাব্দির সবচেয়ে উল্লেখযোগ্য ক্রীড়া ইভেন্ট হিসেবে বিবেচিত হয়। 
১৯৭৬ সালে আবার ফোরম্যানের কাছে হারার পর অবসর নেন ফ্রেজিয়ার। ১৯৮১ সালে অবসর ভেঙে ফিরে আসলেও একবার লড়াইয়ে নেমেই চিরদিনের মতো বক্সিং রিং ছাড়েন 'জো'।

মৃত্যু 
৬৭ বছর বয়সে ক্যান্সারের কারণে ফিলাডেলফিয়ার একটি হাসপাতালে চিকিৎসাধীন থাকার পর মারা যান মুষ্টিযোদ্ধা 'স্মোকিং জো' খ্যাত জো ফ্রেজিয়ার।

জীবনী গ্রন্থ 
জো ফ্রেজিয়ার স্মকিং জো শিরোনামে আত্মজীবনীমূলক গ্রন্থ লিখেন। ১৯৯৬ সালে প্রকাশিত। এই বইটির।

আরো দেখুন 
 মুষ্টিযুদ্ধ
 মুহাম্মদ আলী
 হেনরী কুপার

তথ্যসূত্র

বহিঃসংযোগ 

 জো ফ্রেজিয়ারের দাপ্তরিক ওয়েবসাইট
 স্মোকইনজো'র সংগ্রহশালার দাপ্তরিক ওয়েবসাইট
 ফেসবুক ফেনপেজে স্মোকইনজো ফ্রেজিয়ার
 
 নিউইয়র্ক টাইমসের প্রতিবেদন

১৯৪৪-এ জন্ম
২০১১-এ মৃত্যু
মার্কিন খেলোয়াড়
মার্কিন মুষ্টিযোদ্ধা
১৯৬৪ গ্রীষ্মকালীন অলিম্পিকের মুষ্টিযোদ্ধা
যকৃতের ক্যান্সারে মৃত্যু
১৯৬৪ গ্রীষ্মকালীন অলিম্পিকের পদক বিজয়ী
মার্কিন পুরুষ মুষ্টিযোদ্ধা
২১শ শতাব্দীর আফ্রিকান-মার্কিন ব্যক্তি
২০শ শতাব্দীর মার্কিন পুরুষ ক্রীড়াবিদ
২১শ শতাব্দীর আফ্রিকান-মার্কিন পুরুষ ক্রীড়াবিদ
ফরাসি ভারত

ফরাসি ভারত () হচ্ছে ভারতীয় উপমহাদেশে ফরাসিদের ঔপনিবেশিকতার দরুন দখলকৃত এলাকা। ভারতবর্ষের পুদুচেরি (বর্তমান পডুচেরি), কারাইকাল, ইয়ানায়ন (বর্তমান ইয়ানাম), মালাবার উপকূলের মাহে এবং বাংলাতে চন্দননগর এলাকা ফরাসি ভারত এলাকা নামে পরিচিতি ছিল।

ইতিহাস 
১৬শ শতকের শুরুতে ফরাসিরা ভারতবর্ষে আসার চেষ্টা করে। রাজা প্রথম ফ্রঁসোয়ার শাসনামলে দুটি বাণিজ্যিক জাহাজ ভারতবর্ষে আগমনের চেষ্টা করে। এরপর ১৭শ শতকে এসে ১৬০৪ খ্রিষ্টাব্দে সম্রাট ৪র্থ অঁরি সর্বপ্রথম ফরাসি পূর্ব ভারতীয় কোম্পানি গঠনের অনুমতি দেন। ১৬১৫ খ্রিষ্টাব্দের পর ফ্রান্স থেকে আগত দুটো জাহাজ ভারতবর্ষের সমুদ্রসীমায় নোঙর ফেলে। পরবর্তীতে একটি জাহাজ ফ্রান্সে প্রত্যাবর্তন করে। ১৬৫৮ খ্রিষ্টাব্দে পরিব্রাজক ও চিকিৎসক ফ্রঁসোয়া বের্নিয়ে মুঘল সম্রাট আওরঙ্গজেবের দরবারে ব্যক্তিগত চিকিৎসক হিসেবে দায়িত্ব পালন করেন। ১৬৪২ খ্রিষ্টাব্দে কার্দিনাল রিশলিও-র পৃষ্ঠপোষকতাতে ফরাসি পূর্ব ভারতীয় কোম্পানি বা লা কোম্পানি ফ্রঁসেজ দেজাঁদ ওরিয়ঁতাল (La compagnie française des Indes orientales) গঠিত হয়। ১৬৬৮ খ্রিষ্টাব্দে সুরাটে ফরাসি কোম্পানির প্রথম জাহাজ অবতরণ করে। ১৬৭২ খ্রিষ্টাব্দে সাধু তোমা চন্দননগর থেকে ওলন্দাজদের বিতাড়িত করেন। ১৭৫৭ খ্রিষ্টাব্দের পলাশীর যুদ্ধে বাংলার নবাবকে ফরাসি জেনারেল দ্যুপ্রে সহায়তা করেন। যুদ্ধে নবাবের পরাজয় হলে ব্রিটিশরা বাংলাতে স্থাপিত ফরাসিদের বাণিজ্য কুঠিসমূহ দখল করে নেয়। ১৯৪৭ খ্রিষ্টাব্দের আগস্টে ব্রিটিশদের কাছ থেকে ভারত স্বাধীনতা লাভ করলে ফরাসি-শাসিত এলাকাসমূহে ফরাসি কতৃর্ত্ব বজায় থাকে। সুরাত, মাচিলিপত্নম, কজহিকোদে এলাকা ১৯৪৭ খ্রিষ্টাব্দের অক্টোবরে ভারতীয়দের কাছে হস্তান্তর করা হয়। ১৯৪৮ খ্রিষ্টাব্দে ভারত সরকার ও ফ্রান্সের মধ্যে এক চুক্তি স্বাক্ষরিত হয়। যেখানে ফরাসি শাসনাধীন এলাকাতে গণভোট আয়োজনের কথা বলা হয়, যার মাধ্যমে ঐ এলাকার অধিবাসীরা সিদ্ধান্ত নেবে তারা কাদের সাথে থাকবে। চন্দননগরের শাসন ভার ভারতীয়দের হাতে ১৯৫০ খ্রিষ্টাব্দের ২রা মে হস্তান্তর করা হয়। ১৯৫৫ খ্রিষ্টাব্দে চন্দননগর পশ্চিমবঙ্গের সাথে যুক্ত হয়। ১৯৫৪ খ্রিষ্টাব্দে ১লা নভেম্বর পুদুচেরি, ইয়ানায়ন, মাহে ও কারাইকাল ভারত প্রজাতন্ত্রের কাছে হস্তান্তরিত হয়। ১৯৬২ খ্রিষ্টাব্দে ফরাসি সরকার স্বাধীন ভারতের স্বীকৃতি দিলে ভারত থেকে ফরাসি ঔপনিবেশিকতার অবসান হয়।

প্রশাসন 
১৬৬৮ থেকে ১৬৯৯ খ্রিষ্টাব্দ পর্যন্ত ভারতে নিযুক্ত ফরাসি পূর্ব ভারতীয় কোম্পানির প্রধানকে কমিশনার নামে ডাকা হত। ১৬৯৯ খ্রিষ্টাব্দ থেকে ১৯৪৭ খ্রিষ্টাব্দ পর্যন্ত নিযুক্ত শাসনকর্তাকে গর্ভনর জেনারেল নামে সম্ভাষিত করা হত। ১৯৪৯ খ্রিষ্টাব্দ থেকে ১৯৫৪ খ্রিষ্টাব্দ পর্যন্ত শাসক প্রতিনিধিকে পুনরায় কমিশনার নামে ডাকা হত।

ফরাসি শাসকগণ

কমিশনার 
 ফ্রঁসোয়া কারোঁ, ১৬৬৮-১৬৭২
 ফ্রঁসোয়া বারোঁ, ১৬৭২-১৬৮১
 ফ্রঁসোয়া মারতাঁ, ১৬৮১-১৬৯৩

১৬৯৩ থেকে ১৬৯৯ খ্রিষ্টাব্দ পর্যন্ত ওলন্দাজ চুক্তির আওতায় ফরাসি উপনিবেশগুলো শাসিত হত।

গর্ভনর জেনারেল 
 ফ্রঁসোয়া মারতাঁ, ১৬৯৯-১৭০৬

ফরাসি ভারত
ফ্রান্স–ভারত সম্পর্ক
এশিয়াতে প্রাক্তন উপনিবেশ
ঔপনিবেশিক কেরল
ঔপনিবেশিক ভারত
এশিয়ায় প্রাক্তন উপনিবেশ
দক্ষিণ এশিয়ার প্রাক্তন রাষ্ট্র
২০০৮ গ্রীষ্মকালীন অলিম্পিকে সাঁতার – মহিলাদের ৪ x ১০০ মিটার মেডলি রিলে

২০০৮ অলিম্পিক গেমসে মহিলাদের ৪×১০০মিটার মেডলি রিলে বিভাগের প্রতিযোগিতা আগস্টের ১৫ (যোগ্যতাপর্ব) ও ১৭ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের রিলে হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, একটি চারজনের দলের প্রত্যেক প্রতিযোগী পুলটি দুইবার অতিক্রম করে এবং প্রত্যেকে পৃথক সন্তরণ পদ্ধতি প্রয়োগ করে। প্রথম জন ব্যাকস্ট্রোক, দ্বিতীয় জন ব্রেস্টস্ট্রোক তৃতীয় জন বাটারফ্লাই স্ট্রোক এবং শেষ প্রতিযোগী ফ্রিস্টাইল (সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।) প্রয়োগ করেন।

পূর্ববর্তী সাঁতারু দেওয়াল স্পর্শ করার পরেই পরবর্তী সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম।

ফাইনাল ছাড়া সর্বমোট দু'টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে। পদকজয়ী দলের সকল সদস্য পদক পেলেও পদক বিতরণ অনুষ্ঠানে শুধুমাত্র ফাইনালের চার সদস্যই অংশগ্রহণ করতে পারে।

মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।

* যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

যোগ্যতাপর্বের সারাংশ

হিট

ফাইনাল 

 Q = যোগ্যতাঅর্জনকারী দল (Qualified), DSQ = অপসৃত দল (Disqualified)
 WR = বিশ্ব রেকর্ড (World Record), OR = অলিম্পিক রেকর্ড (Olympic Record)
 AF = আফ্রিকান রেকর্ড (African Record), AM = আমেরিকান রেকর্ড (Americas Record), AS = এশীয় রেকর্ড (Asian Record), ER = ইউরোপীয় রেকর্ড (European Record), OC = ওশেনীয় রেকর্ড (Oceania Record)
 CR = কমনওয়েল্থ রেকর্ড (Commonwealth Record), NR = জাতীয় রেকর্ড (National Record)

তথ্যসূত্র 

মহিলাদের মেডলি রিলে ৪ x ১০০মিটার
২০০৮ গ্রীষ্মকালীন অলিম্পিকে সাঁতার – পুরুষদের ম্যারাথন ১০ কিলোমিটার

২০০৮ অলিম্পিক গেমসে পুরুষদের ১০কিলোমিটার ম্যারাথন বিভাগের প্রতিযোগিতা আগস্টের ২১ তারিখে শুনি অলিম্পিক রোয়িং-ক্যানোয়িং পার্কে অনুষ্ঠিত হয়। ২০০৮ গেমসে এটি একটি নতুন বিভাগ হিসাবে সংযোজিত হয়। এই ১০কিমি ম্যারাথন পুরুষ ও মহিলা উভয় ক্ষেত্রেই সাঁতারের অন্যান্য বিভাগের মত সুইমিং পুলে না হয়ে খোলা জলে আয়োজিত হয়। কোনো প্রাথমিক পর্যায়ের হিট না হয়ে সরাসরি সামগ্রিক ভাবে প্রতিযোগিতা শুরু হয়। সাঁতার কাটার কোনো পদ্ধতিগত বিধিনিষেধ ছাড়া ফ্রিস্টাইল সাঁতার পদ্ধতিতে সাঁতার কাটা হয়। বেশিরভাগ সময়েই সাঁতারুরা ফ্রন্ট ক্রল পদ্ধতিতেই সাঁতার কাটে, তবে ক্ষেত্রবিশেষে এর পরিবর্তনও হয়, বিশেষ করে যখন সাঁতারুরা খাবারের জায়গায় পৌঁছায়।

খোলা জলে সাঁতার কৌশলগত ভাবে, প্রথাগত সাঁতারের থেকে অনেকটাই আলাদা। বরং এর সাথে প্রতিযোগিতামূলক সাইক্লিং বা ম্যারাথন দৌড় বা জল পোলোর অনেক সাযুজ্য আছে। এটি অলিম্পিকের সেই সব স্বল্প সংখ্যক ক্রীড়া গুলির একটি, যাতে, প্রতিযোগিতা চলাকালীন কোচের ভূমিকা অপরিসীম। প্রতিযোগিতা চলাকালীন কোচেরা চারবার তাদের প্রতিযোগীকে ভাসমান পন্টুন থেকে জল খাওয়ানোর সুযোগ পান। কিন্তু এই সময় কোচ যদি জলে পড়ে যান তাহলে তার প্রতিযোগী সঙ্গে সঙ্গে অপসৃত হবেন।

যোগ্যতাপর্ব 
স্পেনের সেভিলে অনুষ্ঠিত ২০০৮ বিশ্ব খোলা জল সাঁতার প্রতিযোগিতা ও চীনের বেইজিং-এ অনুষ্ঠিত গুড লাক বেইজিং অলিম্পিক ১০কিমি ম্যারাথন সাঁতার যোগ্যতা নির্ণায়ক প্রতিযোগিতার ফলের ক্রমানুসারে ২৫ জন সাঁতারু এই প্রতিযোগিতার যোগ্যতা অর্জন করেন।

ফলাফল 

DNF - শেষ করতে পারেন নি (Did Not Finish)
DSQ - অপসৃত (Disqualified)

তথ্যসূত্র 

পুরুষদের ১০কিমি ম্যারাথন
ড্যামিয়েন ব্লাউম

ড্যামিয়েন ব্লাউম (স্প্যানিশ: Damián Blaum; জন্ম: ১১ই জুন, ১৯৮১) আর্জেন্টিনার এক খোলা জলের অলিম্পিক সাঁতারু। ব্লাউম আর্জেন্টিনার হয়ে ২০০৮ অলিম্পিকে অংশগ্রহণ করেন ও পুরুষদের ম্যারাথনে ২১তম স্থান লাভ করেন।

জীবনী 
ড্যামিয়েন ব্লাউম ১১ই জুন, ১৯৮১ সালে আর্জেন্টিনার বুয়েনোস আইরেসে জন্ম গ্রহণ করেন। ছয় বছর বয়স থেকে সে সপ্তাহে ৪ দিন সাতারের শিখতেন। ক্লাব নাউটিকো আকুয়া থেকে ফ্রেডেরিক হিসাবে তিনি প্রথম সাতার প্রতিযোগিতায় অংশ গ্রহণ করে মাত্র ১০ বছর বয়সে। পরে সে ক্লাব দে জিমনাশিয়া ই এসগ্রিমা দে বুয়েনোস আইরেস ভর্তি হন এবং ১৬ বছর বয়সে খোলা জলে সাতার কাটার সিদ্ধান্ত নেয়। বর্তমানে তিনি ক্লাব রিভার প্লেট জন্য প্রতিযোগিতা করছেন।

তিনি প্রাথমিক পড়াশোনা ইনস্টিটিউটে করেন, মাধ্যমিক পড়াশোনা করেন আইনস্টাইন কলেজ এবং উনিভেরসিদাদ দে ফিয়েমফিয়াস এমপ্রেসারিয়ালেস ই সোফফিয়ালেস (ইউসিইএস) (ইউনিভার্সিটি অফ বিজনেজ অ্যান্ড সোশ্যাল সায়েন্সেস) বিশ্ববিদ্যালয়ে ব্যবসা নিয়ে পড়াশোনা করেন।

ব্লাউম ২০০৯ সালে ১৫তম হেরনান্দারিয়াস-পারানা প্রতিযোগিতায়, পৃথিবীর দীর্ঘতম প্রায় ১০ ঘণ্টার ম্যারাথনে বিজয়ী হন।

২০০৯ সালে ফেডারেশন ইন্টারন্যাশনাল দে নাটেশন (এফআইএনএ) দিত্বীয় স্থান অধিকার করেন, পেটার স্টোয়চেভ এর পরে।

পদক 
 বিশ্বে ৫তম স্থানে ২০০৫।
 সেন্ট ফে-কোরনদা তে ৩তম স্থানে ২০০৫।
 হেরনান্দারিয়াস-পারানা ৩তম স্থানে ২০০৫।
 ক্যানিয়ন গুল্লি মক্সিকোতে, ৩তম স্থানে ২০০৫।
 ২০০৪ সালে দুবাই ওয়ার্ল্ড ক্যাপ ১০ কিলোমিটার দৌড়ে ৬ষ্ঠ তম হয়।
 ২০০৩ সালে বার্সেলোনা ১০ কিলোমিটার দৌড়ে ৮ম হয়।
 ২০০৩ সালে ওয়ার্ল্ড বার্সেলোনা ৫ কিলোমিটার দৌড়ে ১০ম হয়।
 ২০০৩ সালে কাবকুন ওয়ার্ল্ড কাপ ৩তম স্থানে।
 ১৯৯৯, ২০০০, ২০০১ এবং ২০০৩ সালে ৪ বার আর্জেন্টিনার চ্যাম্পিয়ন খোলা জলে।
 ২০০৪ সালে দক্ষিণ আমেরিকান চ্যাম্পিয়ন ৫ কিলোমিটার দৌড়ে।
 ২০০০ সালে রানার-আপ দক্ষিণ আমেরিকান ২৫ কিলোমিটার দৌড়ে।
 ২০০১ সালে আর্জেন্টাইন রানার পুল ১৫০০ মিটার রোসারিও (আর্জেন্টিনা) মধ্যে ।
 আর্জেন্টাইন চ্যাম্পিয়ন চ্যাম্পিয়ন রেলেস এবং রেলে রিপাবলিক।
 রিপাবলিক ১৯৯৯ সালে মার দেল প্লাতাতে ১৫০০ মিটার ৩তম স্থানে।

তথ্যসূত্র

বহিঃসংযোগ 
 অফিসিয়াল ওয়েবসাইট 

১৯৮১-এ জন্ম
দূরপাল্লার সাঁতারু
জীবিত ব্যক্তি
আর্জেন্টিনীয় ইহুদি
আর্জেন্টিনীয় সাঁতারু
২০০৮ গ্রীষ্মকালীন অলিম্পিকের সাঁতারু
আর্জেন্টিনার অলিম্পিক সাঁতারু
ইহুদি সাঁতারু
২০০৮ গ্রীষ্মকালীন অলিম্পিকে সাঁতার – মহিলাদের ম্যারাথন ১০ কিলোমিটার

২০০৮ অলিম্পিক গেমসে মহিলাদের ১০কিলোমিটার ম্যারাথন বিভাগের প্রতিযোগিতা আগস্টের ২০ তারিখে শুনি অলিম্পিক রোয়িং-ক্যানোয়িং পার্কে অনুষ্ঠিত হয়। ২০০৮ গেমসে এটি একটি নতুন বিভাগ হিসাবে সংযোজিত হয়। এই ১০কিমি ম্যারাথন পুরুষ ও মহিলা উভয় ক্ষেত্রেই সাঁতারের অন্যান্য বিভাগের মত সুইমিং পুলে না হয়ে খোলা জলে আয়োজিত হয়। কোনো প্রাথমিক পর্যায়ের হিট না হয়ে সরাসরি সামগ্রিক ভাবে প্রতিযোগিতা শুরু হয়। সাঁতার কাটার কোনো পদ্ধতিগত বিধিনিষেধ ছাড়া ফ্রিস্টাইল সাঁতার পদ্ধতিতে সাঁতার কাটা হয়। বেশিরভাগ সময়েই সাঁতারুরা ফ্রন্ট ক্রল পদ্ধতিতেই সাঁতার কাটে, তবে ক্ষেত্রবিশেষে এর পরিবর্তনও হয়, বিশেষ করে যখন সাঁতারুরা খাবারের জায়গায় পৌঁছায়।

খোলা জলে সাঁতার কৌশলগত ভাবে, প্রথাগত সাঁতারের থেকে অনেকটাই আলাদা। বরং এর সাথে প্রতিযোগিতামূলক সাইক্লিং বা ম্যারাথন দৌড় বা জল পোলোর অনেক সাযুজ্য আছে। এটি অলিম্পিকের সেই সব স্বল্প সংখ্যক ক্রীড়া গুলির একটি, যাতে, প্রতিযোগিতা চলাকালীন কোচের ভূমিকা অপরিসীম। প্রতিযোগিতা চলাকালীন কোচেরা চারবার তাদের প্রতিযোগীকে ভাসমান পন্টুন থেকে জল খাওয়ানোর সুযোগ পান। কিন্তু এই সময় কোচ যদি জলে পড়ে যান তাহলে তার প্রতিযোগী সঙ্গে সঙ্গে অপসৃত হবেন।

যোগ্যতাপর্ব 
স্পেনের সেভিলে অনুষ্ঠিত ২০০৮ বিশ্ব খোলা জল সাঁতার প্রতিযোগিতা ও চীনের বেইজিং-এ অনুষ্ঠিত গুড লাক বেইজিং অলিম্পিক ১০কিমি ম্যারাথন সাঁতার যোগ্যতা নির্ণায়ক প্রতিযোগিতার ফলের ক্রমানুসারে ২৫ জন সাঁতারু এই প্রতিযোগিতার যোগ্যতা অর্জন করেন।

অঙ্গচ্ছেদনের ফলে প্রতিবন্ধী সাঁতারু দক্ষিণ আফ্রিকার নাতালি ডু টইটও এই প্রতিযোগিতায় অংশগ্রহণ করেন।

ফলাফল 

DNF - শেষ করতে পারেননি (Did Not Finish)

তথ্যসূত্র 

মহিলাদের ১০কিমি ম্যারাথন
আসিমো

আসিমো (ইংরেজি: ASIMO; জাপানি: アシモ ashimo) একটি মানবসদৃশ রোবোট। জাপানের মটর নির্মাতা প্রতিষ্ঠান হোন্ডা ইহা নির্মাণ করে। ২০০০ সালে হোন্ডা সর্বপ্রথম আসিমো নিমাণ করে। আসিমো নিমার্নের প্রধান উদ্দেশ্য ছিল 'মানুষের মত তৈরী করে মানুষকে সাহায্য করা।' আসিমোর ইংরেজি প্রতিলিপি হচ্ছে ASIMO যার পূর্ণরুপ হচ্ছে "Advanced Step in InnovativeMObility"। মানুষের মত দেখতে এই রোবটটির উচ্চতা ৪ ফিট ৩ ইঞ্চি এবং ওজন হচ্ছে ১১৯ পাউন্ড। আসিমো প্রতি ঘণ্টায় ৬ কিলোমিটার বেগে দৌড়াতে পারে। এটি 51.8 V এর রিচর্জেবল লিথিয়াম ব্যাটারি দ্বারা 1 ঘণ্টা পরিচালিত হতে পারে।

তথ্যসূত্র

বহিঃসংযোগ 

 Official website (Worldwide) – Honda
 Official website (Japan) – Honda 
 Official website (United States) – Honda
 "Humanoid robot learns how to run" – BBC News Online
 "Humanoid robot gets job as receptionist" – New Scientist
 "Who Is Asimo?" – Michael Shea
 Japan product demonstration
 Honda unveils helmet that lets wearer control a robot by thought alone
 Honda's ASIMO celebrates 10 year of existence 
 Asimo at tokyoweekender.com

রোবটবিজ্ঞান
জাপানি উদ্ভাবন
পর্তুগিজ ভারত

পর্তুগীজ ভারত হচ্ছে ভারতবর্ষে পর্তুগিজ উপনিবেশিকতার দরুন দখলকৃত স্থানসমূহ নিয়ে গড়ে উঠা এলাকা। ইংরেজিতে পর্তুগীজ শাসসনাধীন এই এলাকার নাম হচ্ছে পর্তুগীজ ভাইসরয়াল্টি অব ইন্ডিয়া, পর্তুগীজ ভাষাতে এই এলাকার নাম হচ্ছে ভাইস-রেইনো দ্য ইন্ডিয়া পর্তুগীজ পরবর্তীতে এই এলাকার নাম সরাসরি পর্তুগীজ ষ্টেট অব ইন্ডিয়া বা Estado Portuguesa da Índia নামকরণ করা হয়

১৪৯৮ সালে ভারতবর্ষে পর্তুগিজরা আসে। ২০শে মে, ১৪৯৮ সালে পর্তুগীজ নাবিক ভাস্কো ডা গামার নেতৃত্বে পর্তুগিজ জাহাজ বহর কালিকটের (বর্তমান কোজিকোড়ে) কাপ্পাড় এলাকাতে অবতরন করে। ১৫০৫ সালে পর্তুগিজ ভারতের সরকার গঠিত হয়। পর্তুগিজ শাসকদের ভাইসরয় উপাধিতে ডাকা হত। ভারতবর্ষে নিযুক্ত প্রথম ভাইসরয়ের নাম ফ্রান্সিসকো দ্য আলমেইদা। ভারতবর্ষে পর্তুগীজ শাসনের কেন্দ্র বিন্দু ছিল কোচি। ১৭৫২ সাল পর্যন্ত ভারত মহাসাগরের সকল পর্তুগীজ অভিযান এই কোচি থেকেই পরিচালিত হত।

১৯৪৭ সালে ব্রিটিশরা ভারত বর্ষ ছেড়ে গেলে পর্তুগিজরা রয়ে যায়। পর্তুগিজ ছিটমহল হিসেবে গোয়াসহ কিছু এলাকা ভারত ভূখণ্ডে রয়ে যায়। ১৯৫৪ সালে ভারত গোয়া সহ আরও কয়েকটি জায়গা পুনরুদ্ধার করে নেয়। ডিসেম্বর ১৯৬১ সালের মধ্যে সকল পর্তুগিজ এলাকা ভারত শাসনে চলে যায়। ১৯৭৫ সালে পর্তুগিজ সরকার ভারতবর্ষ থেকে তাদের দাবি অধিকার সম্পূর্ণরুপে সরিয়ে নেয়।

আরও দেখুন
 গেন্টো (পরিভাষা)

বহিঃসংযোগ 
 The GoaMog Information Resource Portal
 Goacom
 Summary of the judgment of the International Court of Justice in the Right of Passage over Indian Territory (Portugal vs. India) case
 Dutch Portuguese Colonial History Dutch Portuguese Colonial History: history of the Portuguese and the Dutch in Ceylon, India, Malacca, Bengal, Formosa, Africa, Brazil. Language Heritage, lists of remains, maps.

ভারতে পর্তুগিজ নিয়ম
ভারত, পর্তুগিজ
১৫১০-এ প্রতিষ্ঠিত রাষ্ট্র এবং অঞ্চলসমূহ
১৫৬১-এ রাষ্ট্র এবং অঞ্চলসমূহ ভাঙ্গে গিয়েছে
পর্তুগিজ সাম্রাজ্য
কেরালার ইতিহাস
দক্ষিণ এশিয়ার প্রাক্তন দেশ
গোয়ার ইতিহাস
ভারতের সাম্রাজ্য ও রাজ্য
সাবেক পর্তুগিজ উপনিবেশ
কেরলের ইতিহাস
দক্ষিণ এশিয়ার প্রাক্তন রাষ্ট্র
মুম্বইয়ের ইতিহাস
এশিয়ায় প্রাক্তন উপনিবেশ